|  |  |
| --- | --- |
|  |  |
| Klima- og miljøminister Tine Sundtoft Klima- og MiljødepartementetPostboks 8013 Dep.0030 OSLONorge  |  |
|  |
| Vår saksbehandler | Vår dato  | Vår referanse |  |
| Amund Grindalen | 28.01.2015 | 15-109 |
|   | Deres dato | Deres referanse |  |
|  |   |   |
| Anmodning om møte for å drøfte bruken av meningsmålinger i faggrunnlaget om bestandsmål for ulv og ulvesone |

Elverum Bondelag ber herved om et møte med klima- og miljøminister Tine Sundtoft vedrørende faggrunnlag som er lagt frem i forbindelse med høring om bestandsmål for ulv og ulvesone.

Vi er opptatt av at beslutninger skal fattes på riktig grunnlag, og da må de fakta som legges til grunn være riktig. Vår kommune ligger innenfor ulvesonen. I faggrunnlaget som ligger til grunn før høring om ulvesone og bestandsmål reagerer vi spesielt på kapittel 13 om holdninger, der Norsk institutt for naturforskning (NINA) har gjennomført en spørreundersøkelse. Norges Bondelag har i forbindelse med høringen oversendt vurdering av NINA-rapport 650. Den er utarbeidet av Erik Dalen, direktør i IPSOS MMI.

Fordi Elverum er en kommune som virkelig er berørt av ulveproblematikken med Letjenna flokken midt i kommunen, Slettåsflokken rett nord for kommunegrensene, Kynna som et revirhevdende par rett sør og stor innvandring av streifende ulv fra Sverige, er det av stor betydning for oss at fakta som legges til grunn er riktig. Saken om illegal jakt har skapt sterke reaksjoner og stor debatt i kommunen. Den beitebaserte næringen er under sterkt press på grunn av store tap og store psykiske påkjenninger, der debatten er tøff og frontene steile.

Når det gjelder spørreundersøkelsen fra NINA så kjenner vi oss ikke igjen. Vi har derfor kontaktet Erik Dalen i Ipsos MMI på ny og bedt han utvide og underbygge den rapporten som tidligere er utarbeidet.

I lys av dette, ønsker vi å invitere klima- og miljøministeren til et møte på Elverum der disse nye faktaopplysningene kan overleveres og gjennomgås. Vi forutsetter at Erik Dalen deltar.

Vi ønsker å konsentrere oss om følgende tema:

1. Datainnsamlingsmetoden
2. Spørsmålene som er brukt
3. Tolkningen av fremkomne tall
4. Tidligere spørreundersøkelser om nordmenns holdninger til ulv

Vi har innhentet uttalelser som viser et helt annet bilde av folks oppfatninger.

Elverum Bondelag har et sterkt ønske om å kunne drøfte denne situasjonen i et møte med deg personlig sammen med Erik Dalen.

Vi ser også svært gjerne at dette møtet finner sted i Elverum.

Rapporten vil bli overlevert i møtet og offentliggjort samtidig.

Vennlig hilsen

Amund Grindalen

Leder Elverum Bondelag

|  |  |
| --- | --- |
|  |   |